2 ຄົນ ເສຍຊີວິດ ໃນການໂຈມຕີ ສະລະຊີບ ຢູ່ໂຊມາເລຍ
ມີຜູ້ເສຍຊີວິດສອງຄົນຈາກການວາງ​ລະ​ເບີດ​ສະລະ​ຊິ​ບ ຢູ່​ໃນ​ຄຸ້ມທໍານຽບພັກ​ເຊົາ ຂອງປະທາ​ນາ​ທິບໍດີ​ ໂຊ​ມາ​​ເລຍ ​ແລະ​ເຮືອນ​ພັກ​ຂອງນາຍົກລັດຖະ​ມົນ​ຕີ
ຜູ້ວາງລະເບີດສະລະຊິບຄົນນຶ່ງ ໄດ້ບີບຄະະນວນລະເບີດໃຫ້ ແຕກຂຶ້ນ ຢູ່ໃນຄຸ້ມ ທີ່ເປັນທໍານຽບພັກເຊົາຂອງປະທານາທິບໍດີ ໂຊມາເລຍ ແລະເຮືອນພັກຂອງນາຍົກລັດຖະມົນຕີ ທີ່ເຮັດໃຫ້ ມີຜູ້ເສຍຊີວິດຢ່າງໜ້ອຍສອງຄົນ ການໂຈມຕີໃນວັນອັງຄານມື້ນີ້ ຢູ່ທີ່ຄຸ້ມບ້ານໂຊມາເລຍ ໃນເຂດ ໃຈກາງ ນະຄອນຫຼວງ Mogadishu ໄດ້ເກີດຂື້ນໃກ້ໆກັບພວກ ທະຫານກຸ່ມນຶ່ງ ປະທານາທິບໍດີ ແລະນາຍົກລັດຖະມົນຕີ ບໍ່ໄດ້ ຮວມຢູ່ໃນຈໍາພວກທີ່ຖືກສັງຫານຫລືໄດ້ຮັບບາດເຈັບແຕ່ປະ ການໃດ ຍັງບໍ່ທັນມີການອ້າງເອົາຄວາມຮັບຜິດຊອບກ່ຽວກັບການວາງ ລະເບີດ ໃນຄັ້ງນີ້ ແຕ່ກຸ່ມກະບົດ Shabab ທີ່ເປັນເຄືອຂ່າຍ ຂອງພວກກໍ່ການຮ້າຍ al-Qaida ໄດ້ທຳການໂຈມຕີສະລະຊິບ ແລະໂຈມຕີແບບກອງໂຈນອັນເປັນພາກສ່ວນນຶ່ງໃນການກໍ່ຄວາມວຸ້ນວາຍຕໍ່ຕ້ານລັດຖະບານ ໂຊມາເລຍ ກຸ່ມດັ່ງກ່າວເວົ້າວ່າ ຕົນເປັນຜູ້ຢູ່ເບື້ອງຫລັງການໂຈມຕີສະລະຊີບ ໃນເດືອນກັນຍາປີແລ້ວນີ້ ທີ່ແນເປົ້າໝາຍໃສ່ ປະທານາທິບໍດີ Hassan Sheik Mohamud ຜູ້ທີ່ສາມາດຫລົບໜີຈາກການໂຈມຕີໂດຍບໍ່ໄດ້ຮັບບາດເຈັບໃດໆ